Oujaarsdiens 31 Des 2021 – Suiderkruis Gemeente
10:00 Bevestiging en Intreepreek:
Ds Tiaan Mostert
Teks: 1 Samuel 3:1-18
Tema: Luister na God se stem
11:00 Koffie en verversings in die kleinsaaltjie
SONDAG 10 Julie
Geluk is om die goeie
in elke situasie te sien!
Liewe lidmaat, ek vra mooi asseblief, indien enige van julle besonderhede verander (selnommer, adres) kontak asb die kerkkantoor sodat ek die databasis op datum kan hou. – Elize
• Dolores Erasmus
• Kobus Theron – knievervanging
WELKOM AAN DS TIAAN EN GESIN
Die bergrede begin met 'n aantal seën uitsprake. Elkeen begin met: Geseënd is die … Die oorspronklike Griekse woord wat hier met geseënd vertaal word, is moeilik om te vertaal. In die ou Afrikaanse vertaling word van salig is die … gepraat. Die Interliniêre Bybel praat van gelukkig is die … op hierdie een woord staan hierdie hele gedeelte. Ek moet hierdie woord verstaan in die lig van die Hele Bybel: Wie is geseënd? Verstaan ek hierdie, dan gee dit my inhoud vir my lewe. Dan verstaan ek wat is die ' goeie lewe'.
Dan besef jy die inhoud van geseënd wees lê in die feit dat God die Een is wat die seën werk doen. Sonder Hom kan mens dit nie beleef nie. Saam met hierdie wete besef mens ook dit hou verband met verhoudings: Geseëndes se verhouding met God, en ook jou verhouding met ander. As predikant besef mens elke dag die waarde van hierdie verhoudings, hoedat die Here mense gebruik sodat jy God se goedheid en guns kan beleef. Elke mens wat die Here oor jou pad stuur beeld iets van die Here uit. Salig is jy as jy met die wete kan leef.
By die begin van 'n nuwe reis, saam met Suider¬kruis beleef mens wat hierdie woorde beteken. Mag ons as gemeente hierdie nuwe pad wat die Here voor ons lê met vertroue in Hom stap. Mag ons God se geseëndheid ervaar maar ook God se seën gaan deel binne Sy wêreld. -Ds Tiaan
Vandag: Christa Prinsloo, DC Roodt
4 Julie:Mariaan de Klerk, Dirkie van Zyl
5 Julie: Carmen Botha, Alicia Davids, Willie van Zyl, Cherise Viviers
6 Julie: Aubrey van Niekerk
7 Julie: Lahniel Blom, Danel Cloete, Deidré du Toit
8 Julie: Molla Kearney, Corné Schoeman
9 Julie: Elsie Kok (99 jr), Wilmi Brouwer, Ellen Cloete, Thys Davids
Ons beplan om vanaf 16–18 September 2022 'n gemeentekamp te reël. Ek wil vir ons paar staan-plekke by Rietspruitdam (naby Ventersdorp) be-spreek, dis gerieflik naby aan Potch. Daar is lekker visvangplek en 'n warmwater swembad onder dak. Die ablusies is baie netjies en die staanplekke is op gras. Pryse is soos volg: R600 per naweek wat 2 persone insluit. Vir elke ekstra persoon is dit dan R100 per persoon per nag. As daar dus 4 persone op 'n staanplek is, is die koste R1000 vir die naweek. Indien jul belangstel om saam te gaan, kontak asb die kerkkantoor en gee jou naam op. Dit is nogal 'n baie gewilde kampplek, ons moet so gou as moontlik bespreek en die deposito oorbetaal.
Die plek is nie baie groot nie en is staanplekke maar beperk. "First come, first serve" – Elize
• Pannekoek by Pick&Pay: 23/24 Julie, 9/10 Sept, 7/8 Okt (Maryna Marais)
• Snoekbraai en kersliedere:(Thys Franken & Elsabe van Aswegen)
Reddingstou vir jou
Om dié rede bly ek hoop: deur die liefde van die Here het ons nie vergaan nie, daar is geen einde aan sy ontferming nie, dit is elke môre nuut. U trou is groot. Klaagliedere 3:21-23
Wanneer die profeet Jeremia die boek Klaaglie¬dere skryf, gaan dit sommer baie sleg met hom. Hy ervaar die gevoel dat die Here weier om sy gebede te verhoor: "Al roep ek en al smeek ek om hulp, Hy weier om my gebed te verhoor" (3:8). Net 'n entjie verder kla hy: "Ek het gedink dit is klaar met my en met my hoop op die Here" (v 18).
Tog vervreem hierdie swaarkry nie vir Jeremia van God nie. Te midde van die swaarkry brand sy hoop op God steeds soos 'n helder vlam en verlaat hy hom op God se ontferming.
Joni Earekson noem hierdie hoofstuk in Klaaglie¬dere haar "reddingstouverse". Toe sy op haar moedeloosste was, het hierdie verse haar gehelp om moed te hou, om aan God vas te hou om op Hom te bly hoop.
Miskien voel jy ook vandag soos Jeremia dat dit klaar is met jou hoop op die Here. Langdurige swaarkry laat ons soms twyfel aan God se liefde vir ons. As daar weer 'n krisis in jou eie lewe opduik, kan jy gerus die pragtige belofte in Klaagliedere 3:31-32 in jou Bybel onderstreep: "Die Here verstoot 'n mens nie vir altyd nie; as Hy beproewing oor 'n mens gebring het, ontferm Hy hom weer, want sy liefde is groot."
Hemelse Vader, vandag wil ek U loof te midde van my swaarkry, omdat U liefde vir my so groot en onveranderlik is. Dankie vir die belofte dat U U weer oor my sal ontferm. Amen -Nina Smit
LEEF DEUR GELOOF.
"Ek is met Christus gekruisig, en ék leef nie meer nie, maar Christus leef in my. En wat ek nou in die vlees lewe, leef ek deur die geloof in die Seun van God wat my liefgehad het en Homself vir my oorgegee het." – ‭‭Galásiërs‬ ‭2:20‬ ‭AFR53‬‬
• Daar is drie lewenspillare waar sonder 'n mens nie kan lewe as Christen nie, en dit is geloof, hoop en liefde.
• Kom ons kyk vandag wat is geloof. In Hebr 11:1 is geloof dan 'n vaste vertroue op die dinge wat ons hoop, 'n bewys van die dinge wat ons nie sien nie.
• Dws geloof is 'n vaste vertroue op die dinge wat ons hoop. Maw jy vertrou die Here vir 'n deurbraak in jou finansies, jy vertrou die Here vir geneesing in jou liggaam, Herstel in jou huwelik of bevordering by die werk ens.
• Geliefde, geloof word gebou op die onsienlike dinge. Geloof gee hoop met 'n vaste vertroue God is in beheer.
• Leef deur geloof en vertrou die Here om die onsienlike dinge in vervulling te bring.
Gebed: Here al kan ek nie nou die deurbraak sien in my omstandighede nie lewe ek deur geloof en vertrou ek U om die onsienlike dinge in vervulling te bring. In Jesus naam. Amen -Mannawoord
• Koperkruik-projek: Gooi al u "oorbodige" koper in die kruik wat in die voorportaal staan.
• 2e-Handse snuffelwinkel: Indien u enigiets het wat tuis in die pad is, skenk dit asb vir ons gemeente se winkeltjie. Kom kyk gerus ook wat alles in die winkel is. Jacoba Ras is in beheer van die winkel .
Absa Tjekrekeningnr 680580049
Vandag is die eerste Sondag in Koninkrykstyd en vandag herdenk ons die werk van God-Drie-enig.
Teks: Psalm 8.
Tema: Die wysheid en grootheid van God-Drie-enig in ons lewens
DONDERDAG 16 JUNIE – Jeugdag
BEVESTIGING DS TIAAN MOSTERT:
Soos julle almal reeds gehoor het, die bevestiging van ds Tiaan vind plaas op Sondag 3 Julie 2022 om 10:00. Vir hierdie bevestiging het ons groot asseblief weer hulp nodig met die verversings na die diens. Indien jul kan help, kontak asseblief vir Nunez van Zyl (082 922 9234) en gee jou naam op. Ons gaan vingerhappies, koffie/tee en sap bedien (kontantbydrae ook welkom). Help ons om van hierdie geleentheid ook 'n groot sukses te maak. Ons Suiderkruisers kan mos!!!
Ds Terence Cooke is tans op bystand vir die gemeente. Vir enige dringende gevalle, kontak asb: Die Kerkkantoor 0182947939 / 0832976748, of Ds Terence 0827759570.
* Wanda Steyn
* Marie Marx
Maalvleis te koop
Daar is nog 'n paar pakkies maalvleis te koop.
* Pannekoek by Pick&Pay: 23/24 Julie, 9/10 Sept, 7/8 Okt (Maryna Marais)
* Vleisprojekte: 20-22 Junie & 24-26 Oktober
* Hengelkompetisie: 20 Aug (Roelf v Aswegen)
* Spaanse aand: 23 Sept (Johanna Handford)
* Snoekbraai en kersliedere: (Thys Franken & Elsabe van Aswegen)
Vandag: Petrus Marx, Jan-Lucas Sandrock, Jacques Theron
13 Junie: June Viviers
14 Junie: Johan Erasmus, Hans Kleyn
15 Junie: Jas Fourie, Frikkie Labuschagne, Susan Schutte
16 Junie: Elsabé Botha (88jr), Wynand Erasmus, Gert Steyn
17 Junie: Jeanette Bronkhorst, Magda Green
18 Junie: Waltie Jv Rensburg (85jr), Elna Fick, Flip Minnie, Loureine Muller, Wanda Steyn, Tanya vd Merwe, Dawie van Zyl, Nunez van Zyl
God weet die beste
My gedagtes is nie julle gedagtes nie, en julle optrede nie soos Myne nie, sê die Here; soos die hemel hoër is as die aarde, so is My optrede verhewe bo julle optrede en My gedagtes bo julle gedagtes. -Jesaja 55:8-9
God kan nie met mense vergelyk word nie. Sy gedagtes en optrede verskil hemelsbreed van ons s?. Om hierdie rede probeer ons tevergeefs om God te verstaaan. Indien ons dit sou kon doen, sou God nie meer God wees nie. Hy is ewig en almagtig. Wat Hy doen, is goed en reg. Hy kan alles doen behalwe om foute te maak.
Job se vriend Sofar het vroeg reeds hierdie geheim ontdek as Job nog sukkel om God se weë te begryp. "Kan jy begryp wie God werklik is?" wil hy van Job weet. "Kan jy die Almagtige ten volle verstaan? Dit is kennis wat hoër is as die hemele. Hoe kan jy daarby uitkom"? (Job 11:7-8)
Soms lyk dit vir ons of God die verkeerde ding doen sodat ons wil sê" "Nie so nie, Here!" Soms werk die Here weer te stadig vir ons en wil ons Hom ? helpende hand bied soos Abraham se vrou Sara. Maar die Here weet altyd die beste.
Wanneer jy God nie kan verstaan nie, moenie eers probeer nie. Probeer dinge eerder vanuit God se perspektief sien. Dan gaan jy ontdek dat Hy altyd die beste weet, ook die kere toe jy aanvanklik nie met Hom saamgestem het nie.
Hemelse Vader, vergewe my dat ek so hard probeer om U te verstaan. Dankie vir die insig dat dit in elk geval onmoontlik is. Help my om te glo dat U altyd die beste weet. Amen -Nina Smit
Godsdiens is gedurig in die spervuur en gewoonlik word die Christelike geloof ook sommer onder dieselfde kam geskeer. Onlangs het iemand weer die bekende ateïs, Steven Weinberg, aangehaal wat gesê het:
"Good people do good things and bad people do bad things, but to get good people to do bad things, that takes religion."
Dis tog sekerlik waar. Niks is so effektief soos om 'n goeie mens te oortuig dat hy God 'n guns doen deur 'n sneller trek of deur iemand te beswadder nie. Ons sien heeltemal te dikwels hoe godsdienstige mense geweld en onreg pleeg. Van die sondes van die Christelike kerk in die geskiedenis, soos die kruistogte en inkwisisies, het ons ook al tot vervelens toe gehoor. Ook die Ou Testamentiese oorloë word in die debat ingetrek as bewys dat Christene eintlik bloeddorstige fanatici kan wees, wanneer dit hulle pas.
Hoe antwoord ons 'n ongelowige wat so 'n beswaar teen ons geloof opper?
'n Mens sou mý antwoord in 'n vraag kon omsit:
Het jy al van Jesus gehoor?
Dit klink simpel, ek weet, maar dis 'n retoriese vraag. Natuurlik sou hy al van Jesus gehoor het. My vraag vra egter vir dieper refleksie oor of hierdie persoon my geloof goed genoeg ken om te weet dat alles staan of val met Jesus. Hy verteenwoordig tog die finale inhoud van ons geloof. Hy is tog ons weg, ons waarheid en ons lewe. Hy bepaal tog ons lewe. Sy woorde bepaal tog ons optrede en gedrag.
Die vraag is dus eerder: Is hierdie afskuwelike dade, wat gepleeg is (in die naam van geloof) 'n gevolg van Jesus se woorde of 'n gevolg van die verontagsaming van Jesus se woorde? Hoe kan hierdie slegte dade gedoen word in die Naam van dieselfde Jesus, wat onder andere sê:
* Julle moet julle nie teen 'n kwaadwillige mens verset nie
* As iemand julle op die regterwang slaan, draai ook die ander wang na hom toe
* Julle moet julle vyande liefhê
* Julle moet bid vir dié wat julle vervolg
* Gaan maak eers vrede met jou broer
* Vergewe sewentig maal sewe keer
* Vader, vergewe hulle, want hulle weet nie wat hulle doen nie.
Hoe kan sleg gedoen word in die Naam van 'n Here, wat Sy vyande vergewe van die kruis af? Mense kan dus maklik sê hulle doen iets in Jesus se Naam, maar dit beteken nie dat hulle Jesus reg verteenwoordig nie!
Hiermee word nie bedoel dat ons nie moet kan praat oor die moeilike vraag aangaande die geweld in die Ou Testament en die res van die geskiedenis nie. Maar Jesus is ons Troefkaart. Ná Jesus word die Ou Testament tog anders gelees as vóór Jesus! Wanneer 'n bloedige menslike geskiedenis in die lig van die kruis van Jesus gelees word, dan sê dit tog dat God nie ongeërg is oor die lyding en onreg in die geskiedenis nie. Wanneer die pyn en lyding deur die bril van die opstanding gelees word, dan kommunikeer dit tog dat daar lewe en heling kan wees, ook vir mense se lyding! Dit beantwoord nie al ons vrae nie, maar dit sê vir ons dat God liefdevol, genadig en lewegewend is.
Ja, Steven Weinberg, godsdiens kan sleg wees. Maar het jy al van Jesus gehoor?
Want Hy is goed. – Roedolf Botha [eKerk]
* R2-projek: Neem ? pilbotteltjie in die portaal, vul dit met R2-stukke en gooi in die kollektesakkie.
* Koperkruik-projek: Gooi al die "oorbodige" koper in die kruik wat in die voorportaal staan.
* 2e-Handse snuffelwinkel: Indien u enigiets het wat tuis in die pad is, skenk dit asb vir ons gemeente se winkeltjie. Kom kyk gerus ook wat al alles in die winkel is. Jacoba Ras is in beheer van die winkel[ 0729005005]
* Mandjieprojek – Elize
Wyse woorde mag dikwels
op onvrugbare grond val,
maar sagte woorde word
nooit weggewaai nie.
Elektroniese betaling: EFT of Zapper
Takkode 632005 U is welkom om enige van die metodes te gebruik om u dankoffer in te betaal.
Ek wil my debietorder verhoog, kontak my asb. Naam: …………………………
Laai Onder Ons hier af
09:00 Pinksterfees en Nagmaal: Ds Terence Cooke
Teks: Galasiërs 1:6-11
Tema: Daar is geen ander evangelie nie
WOENSDAG 8 JUNIE.
Ds Terence Cooke is tans op bystand vir die gemeente. Vir enige dringende gevalle, kontak asb: Die Kerkkantoor 018 2947939 / 0832976748, of Ds Terence 0827759570.
• Vleisprojekte:20-22 Junie & 24-26 Oktober
• Snoekbraai en kersliedere (Thys Franken & Elsabe van Aswegen)
• Marie Marx
• Jacoba Ras (ons Koster) en familie met die afsterwe van Pieter verlede Sondag.
Baie dankie aan elke persoon wat ons so mooi gehelp het met sop en broodjies elke aand. Die samewerking in Suiderkruis is regtig die beste in die dorp. Julle is tops!!! Daar was elke aand meer as genoeg en ook 'n heerlike verskeidenheid. Nogmaals dankie vir julle almal – Elize
• 2e-Handse snuffelwinkel: Indien u enigiets het wat tuis in die pad is, skenk dit asb vir ons gemeente se winkeltjie. Kom kyk gerus ook wat al alles in die winkel is. Jacoba Ras is in beheer van die winkel[ 0729005005]
Baie dankie aan Erika Pieterse wat die inisiatief geneem het met hierdie projek. Ons wil asb vriendelik vra dat wanneer die mandjie by jou uitkom, stuur net 'n whatsap aan Erika sodat sy weet hoe die mandjie vorder. Haar nommer en die instruksies is binne-in die mandjie. Indien moontlik moet die mandjie ook nie langer as 3 dae by een persoon bly nie. Baie dankie aan almal wat sover bygedra het. Vir diegene wat nie weet hoe die mandjieprojek werk nie, so maak mens: Wanneer jy die mandjie ontvang, kyk wat is binne-in. Indien jy iets in die mandjie wil hê, neem dit en plaas 'n donasie in die blikkie of sit weer iets terug in die mandjie, dit kan selfs 'n koek of lekker biltong wees. Gee dan weer die mandjie oor aan die volgende persoon.
Vandag: Louisa van Aswegen (99jr), Willem Otto, Chantelle Viljoen
6 Junie: Charl Marais
7 Junie: Willem Botes
8 Junie: Carlizette Oberholzer, Bruno Schoenfeld, Emmerentia Visser
9 Junie: Elsie vd Linde
10 Junie: Geen verjaarsdae
11 Junie: Charl Cilliers, Bianca Nel
God vee al jou trane af
God self sal by hulle wees as hulle God. Hy sal al die trane van hulle oë afdroog. Die dood sal daar nie meer wees nie. Ook leed, smart en pyn sal daar nie meer wees nie. Die dinge van vroeër het verbygegaan. -Openbaring 21:3, 4
Eers wanneer dit donker genoeg is, kan ons die sterre raaksien, skryf Emerson. Trane is soms nodig sodat jy weer God se liefde en genade in jou lewe op 'n nuwe manier kan raaksien. Net soos fisieke trane goed is vir jou omdat dit jou oë skoonwas, is seerkry ook goed vir jou omdat dit dikwels jou verhoudig met God verinnig.
Tog is trane vir niemand lekker nie. Christene kan van een ding seker wees: hulle trane sal nie vir altyd aanhou nie. Alhoewel trane deel is van jou lewe op aarde, gaan daar eendag 'n einde aan hierdie trane kom. Die Here kan en wil jou trane afvee. Dit is deel van die groot wederkomslied.
In Openbaring 21 skryf Johannes oor die nuwe Jerusalem, die stad wat die woonplek van God en sy kinders sal wees, Daar sal die Here elke dat by sy kinders wees, en daar sal dan geen trane meer wees nie. Want God self sal al die trane van ons oë afdroog.
Alhoewel die lewe hier op aarde vol seerkry en swaarkry is, kan jy vashou aan die beloefte dat na al hierdie swaarkry die hemel vir jou wag, waar daar nie meer swaarkry of dood, leed, smart en pyn sal wees nie.
Here Jesus, U weet dat my lewe op die oomblik vol seerkry en hartseer is. Dankie vir u belofte dat daar eendag in die hemel vir altyd 'n einde aan my trane sal wees. Amen -Nina Smit
Toe gaan kuier ek een naweek vir my Zoeloe-vriend in sy gehuggie in Zandspruit informele nedersetting. Daardie kuier het my ganse lewens¬perspektief geskuif. Thabo se woonplekkie was maar 'n skamele sinkhuisie met slegs twee klein vertrekkies. Die een kamer dien as die kuierarea en kombuis. Dan is daar nog 'n vertrekkie met 'n dubbelbed, waarin hy, sy vrou en hulle twee seuntjies saam geslaap het.
Tydens die verloop van die naweek sit ek op 'n stadium in die kuierarea op 'n tamatiekissie, terwyl Thabo vir ons koffie maak en toe merk ek dit op. Daar was geen versierings of foto's teen die mure nie, behalwe een sinnetjie opgeplak wat eenvoudig gelui het:
Wanneer ons Jesus egter ernstig opneem wanneer Hy sê dat die jakkalse gate het en die voëls neste, maar Hy kan nie iewers Sy kop neerlê nie, dan word elke bord kos, wat ek ontvang, elke aand wat ek warm slaap, elke dag wat my gesin veilig is, vir my die grootste vreugde en kan ek met opregtheid sê: Die Here is my Herder, ek kom niks kort nie.
-Roedolf Botha [eKerk]
Teks: Johannes 10:1-21
Tema: Ek is die Goeie Herder
Tema: Die Hemelvaart
SONDAG 29 Mei
Teks: Handelinge 1 en 28
Tema: Word deel van God se oesfees
Teks: Galasiërs 2:15-21
* Pieter Ras
Dit is vir ons aangenaam om bekend te maak dat Ds Tiaan Mostert deur die Kerkraad beroep is as nuwe leraar van Suiderkruis Gemeente. Ons dank ons Skepper Heer dat Hy ons deur die hele beroepingsproses lig en leiding gegee het. Ons sê ook dankie aan almal wie se gebede ons deur die proses gedra het.
TEMAS VIR DIE RES VAN PINKSTER
Teks: Galasiërs 3:1-14.
Tema: Hoekom is julle so dom?
Teks: Galasiërs 5:1-6.
Tema. Staan vas in die vryheid.
Woensdag 1 Junie
Teks: Galasiërs 5:16-26.
Tema: Wie beheer ons?
Sondag 5 Junie
Teks: Galasiërs 1:6-11.
Tema: Daar is geen ander evangelie nie.
SOP VIR PINKSTER
Ons het 'n hele paar potte sop en broodjies nodig vir die Pinkster (Maandag 30 Mei tot Woensdag 1 Junie). As jy dalk kans sien om ons te help, skryf asb jou naam op die lys in die foyer of kontak Elize by die kerkkantoor (0182947939 / 0832976748).
Ons bak weer van 3 – 4 Junie pannekoek by Pick 'n Pay. Ons benodig GROOT asb weer helpers met die aanmaak van die deeg op Donderdag 2 Junie en genoeg helpers op Vrydag en Saterdag. Indien jy kan help, kontak asb vir Maryna (082 807 9954) en gee jou naam deur.
* Pannekoek by Pick&Pay, 3/4 Junie, 23/24 Julie, 9/10 Sept, 7/8 Okt (Maryna Marais)
* Snoekbraai en kersliedere (Thys Franken & Elsabe van Aswegen)
23 Mei: Henry Cloete, Johann Fourie, Arno van Zyl
24 Mei: Oosie Oosthuizen, Riaan van Breda
25 Mei: Pieter Nel
26 Mei: Wally van Niekerk
27 Mei: Elna de Bruyn, Esmarie Visser
28 Mei: Anna-Marie Botha, Madeleine Oosthuizen, Johanna Venter
Ons gemeente het nou 'n YOCO-kaartmasjien wat ook beskikbaar is vir enige inbetalings!! Baie dankie aan die persone wat die masjien vir ons geskenk het. Dankie Christelle van Wyk wat my met soveel geduld en liefde gehelp het om die masjien net aan die gang te kry! Tussen ek en Elsabé (musiekleier) sal die kaartmasjien elke Sondag beskikbaar wees vir inbetalings. Maak gerus gebruik van hierdie hulpmiddel. – Elize
Terwyl te veel kerklike aktiwiteite doodveilig en voorspelbaar is, is die regte lewe daarbuite meestal onveilig en onvoorspelbaar. Die lewe is soms chaoties, seer en swaar. Mense se lewens val daarom nie ordelik uitmekaar nie. Dinge loop nie beskaafd buite beheer nie. Sommiges hou maar net 'n vroom front voor, maar chaos kenmerk hierdie woeste lewe waarbinne ons leef. Storms woed. Donker wolke rol in. Chaos volg op die hakke van armoede, siekte, misdaad, wanvoeding, gebroke families en wat nog alles. Maar dis juis hier waar Jesus tuis is, maar vele kerkmense nie! Trouens, vele kerklikes se missie in die lewe is juis om sulke chaotiese situasies te vermy. 'n Gereelde kerkganger sê nou-die-dag sy vermy haar aangetroude familie, want hulle is nie kerkmense nie. Moes dit nie andersom gewees het nie? Moes hulle nie juis saam met Jesus en die Gees te midde van die chaos geloop en geleef het om daardie mense te dien en hulle in Sy Naam terug te wen nie?
Dis nie ons werk om alles ordelik en voorspelbaar te maak nie. Ons moet chaos gedurig in heilige chaos omskep deur Christus te verteenwoordig te midde van die stukkendheid rondom ons. Ons moet God se hande, stemme en voete in die regte, deurmekaar lewe wees. Ons moet nuwe lewe verteenwoordig midde in die chaos. Helaas skitter ons te veel male in ons afwesigheid in die chaos, omdat ons godsdienstige ordelikheid gekies het.
Gebed: Here, stuur my in die chaos van die wêreld in, maar gaan asseblief self ook saam. Amen.
Dawid was in die nood, want die manne het daaraan gedink om hom met klippe dood te gooi. Toe het Dawid hulp gevra by die Here sy God.
Daar ontstaan ? krisis-situasie wanneer Dawid en sy manskappe by Siklag aankom en sien dat die Amalekiete die stad totaal verwoes het in ? strooptog. Al die vroue en kinders was weggevoer en die stad afgebrand. Dawid se manskappe het alles verloor. Nou is hulle vir Dawid kwaad en wil hom stenig. Eintlik tree hulle heeltemal onlogies op. Dit was immers nie Dawid se skuld nie. Hy het sy eie twee vroue ook in die strooptog verloor.
Anders as sy manskappe hou Dawid kop en gaan soek hulp by God: "Maar Dawid het homself versterk in die Here sy God," lui die 1953 vertaling. En God help dadelik: Dawid en sy manskappe slaag daarin om die vyand te verslaan en hul vroue en besittings terug te kry.
As ernstige krisisse in jou lewe jou by tye wil laat kop verloor onthou wat Dawid gedoen het, en raak kalm en fokus op God. Vra hul en raad by Hom. Alhoewel jy baie maal nie jou krisisse self kan hanteer nie, is die Heilige Gees beskikbaar om daarmee te help.
God se doel met swaarkry is altyd om jou nader aan Hom te bring; bely dus die dinge wat nog tussen jou en God staan. Kyk laastens na jou eie situasie deur God se oë. Hy is volkome in staat om jou te help en by te staan soos vir Dawid.
Hemelse Vader, vergewe my dat ek so baie maal kop verloor in my krisisse. Help my om van nou af op U te fokus en onmiddellik by U hulp te vra. Amen. -Nina Smit